User:Sheetal Roy/sandbox

राष्ट्र की बात शीतल रॉय

उपहार या अभिशाप लाडली बहना योजना ?

मुख्यमंत्री शिवराज सिंह चौहान की लाडली बहना योजना  चर्चा का विषय बनी हुई है, कॉंग्रेस इसे  चुनावी योजना बता रही है। वही हितग्राहियों में खुशी का माहौल है, लेकिन अगर इस योजना के बारे में गंभीरता से विचार किया जाए तो महिला सशक्तिकरण पर उपहास ही नजर आता है, जहाँ हमारा संविधान अनुच्छेद 14 15 16  के अंतर्गत पुरुष एवं महिला को जीविकोपार्जन के समान अवसर एवं समान काम के लिए समान वेतन का प्रावधान किया गया है।जिससे महिलाओं के विकास के द्वार खुले हैं ,और उन में शिक्षा का प्रसार भी हुआ है जिसके चलते महिलाओं में आत्मविश्वास में वृद्धि भी हुई है,  ऐसी योजनाओं से महिलाएं खुद भी अपने भीतर आत्मविश्वास पैदा नहीं कर पाती  दबी हुई हैं। जब पुरुषों के समान कार्य करने का उन्हें हमारा संविधान अधिकार देता है और मजदूरी बराबर पाने का अधिकार देता है तो फिर ऐसी योजना  उनके आत्मविश्वास को आहत करती हैं। महिला को सम्मान से जीने का अधिकार को कमजोर करती है। यह तो वक़्त बताएगा कि लाडली बहना योजना  महिलाओं के लिए उपहार साबित होगी या अभिशाप क्योंकि वर्तमान दौर में महिला सशक्त हो चुकी है गांव गांव में महिला अपने प्रतिभा के दम पर अपनी पहचान बना रही है। छोटे-मोटे उद्योग कर गरिमा पूर्ण जीवन जीना पसंद करती हैं ।   8 मार्च को अंतरराष्ट्रीय महिला दिवस मनाया जाएगा और बड़े-बड़े मंचों से महिला सशक्तिकरण की बातें भी की जाएंगी पर कभी क्या हमने महिला सशक्तिकरण के लिए कोई प्रयास किये आजादी के इतने साल बाद भी सिर्फ महिला सशक्तिकरण की बात क्यों होती है, इसका सीधा सा अर्थ है कि आज भी महिला सशक्तिकरण की जरूरत है एक कहावत है यत्र नार्यस्तु पूज्यंते रमंते तत्र देवता अर्थात जहां नारियों की पूजा होती है वही देवता निवास करते हैं मनुस्मृति का यह  श्लोक प्राचीन काल  की स्त्रियों की दशा को दर्शाता है लेकिन  क्या आज भी यह श्लोक महिला के लिए उपयुक्त है, यह श्लोक इस बात का संकेत देता है की प्राचीन काल में भारतीय महिलाओं का एक स्वर्णिम काल रहा है जहां महिलाओं की पूजा होती थी और महिलाओं को देवी का दर्जा प्राप्त था, लेकिन आज हर मंच से महिला सशक्तिकरण की बात होती है, परंतु अमल कुछ भी नहीं, भारत देश का प्राचीन इतिहास महिलाओं का स्वर्णिम काल रहा परंतु मध्य काल में स्थिति उतनी सुखद नहीं थी महिलाओं की प्रगति अवरुद्ध हो गयी मुगल काल में तो महिलाओं की स्थिति दयनीय हो गई चारों तरफ महिलाओं का शोषण शुरू हो गया तभी से पर्दा प्रथा की शुरुआत हुई, इसके बाद वक्त बदला और ब्रिटिश शासन काल में थोड़ा बहुत महिला सशक्तिकरण के उपाय हुए पर कोई खास प्रभाव नहीं पड़ा क्योंकि ब्रिटिश सरकार ने इस और ज्यादा ध्यान नहीं दिया, स्वतंत्रता के बाद महिलाओं की स्थिति में काफी बदलाव आया और हमारे देश में महिला सुरक्षा को लेकर कानून भी बने और समय-समय पर महिला सुरक्षा के हितों को देखते हुए संशोधन भी होते गए लेकिन भारतीय विचारधारा में महिला को  आज भी लिंग भेद का शिकार होना पड़ता है। और मुख्यमंत्री की लाडली बहना योजना महिला को बेचारा बनाती है उसे सशक्त नहीं करती, सशक्तिकरण की बात होती है लेकिन सशक्त बनाने के उपाय नहीं किए जा रहे सबसे बड़ा सवाल तो यह है कि मुख्यमंत्री शिवराज सिंह चौहान की लाडली बहना योजना क्या प्रदेश की महिलाओं के लिए उपहार है या अभिशाप है जो महिलाओं को सशक्त कम  बल्कि सिंम्पति का पात्र बनाती है । महिला सशक्त तो तब  होगी जब वह आत्मनिर्भर होगी खुद का रोजगार करेगी। चुनावी साल आते ही  घोषणा वीर नेता कभी किसानों के नाम पर कभी महिलाओं के नाम पर कभी जातिवाद के नाम पर नई नई योजनाएं लाकर चुनावी कार्ड खेलते हैं, यह जनता के ऊपर निर्भर करता है की उस योजना को वह किस रूप में देखते हैं लेकिन अब वक्त है बदलाव का हम 5जी के जमाने में हैं देश दुनिया के शोध और रोजगार सीखने के तरीके हमारे मोबाइल पर उपलब्ध है । हर गांव हर गली की महिला में कुछ ना कुछ हुनर व्याप्त है ।और अपने हुनर का लोहा प्रदेश की हर महिला मनवा रही है लाडली बहन योजना के नाम पर  प्रदेश की महिलाओं को एक हजार प्रति माह देना महिला की गरिमा को ठेस तो पहुचाता  है । जब बात  महिला सशक्तिकरण की  हो रही है तो सरकार को  महिलाओं को सशक्त बनाने की आवश्यकता है,  जिसमें रोजगार देने की आवश्यकता है हर घर में कुटीर उद्योग स्थापित करने की आवश्यकता है, छोटे छोटे उद्योगों को बढ़ावा देने की आवश्यकता है ,क्योंकि आज की नारी सम्मान से जीना सीख रही है खुद कमा कर स्वाभिमान से जीना उसका हक है जब देश की हर महिला सशक्त होगी देश की हर महिला को रोजगार मिलेगा तब होगी देश की महिला सशक्त और तब बनेगी लाडली बहना जब वह खुद कमा कर अपने परिवार का भरण पोषण करेगी अपने परिवार का संरक्षण करेगी तब होगी हमारे देश की हर बहन सशक्त और हर भाई की लाडली बहना।